# РЕПУБЛИКА БЪЛГАРИЯ

# lav4eМинистерство на земеделието, храните и горите

# Областна дирекция “Земеделие” Търговище

**П О К А Н А**

 На основание чл.56ц, ал.2, т.2 и ал.3 от ППЗСПЗЗ във връзка с чл.27, ал.8 от ЗСПЗЗ и §12а от ПЗР на ЗСПЗЗ, Областна дирекция „Земеделие" Търговище организира избор на лицензирани лица по чл.12 от ЗКИР за извършване на технически дейности по чл.45б, ал.3 от ППЗСПЗЗ за отстраняване на несъответствия на парцеларни планове или на планове на новообразувани имоти с действителното положение на терена в стопански дворове на територията на област Търговище.

 Заинтересованите лица следва да представят на адрес:

гр.Търговище, ул. "Христо Ботев” № 3 до 17:30 часа на 28.02.2019 г.

* Ценова оферта и срок за изпълнение на възложените технически дейности.
* Свидетелство за правоспособност за извършване на дейности по кадастъра, издадено от АГКК.

Раздел IV.
Оцифряване на парцеларни планове и изработване на планове на новообразувани имоти (Нов - ДВ, бр. 39 от 2011 г.)



**Чл. 56ц.** (Нов - ДВ, бр. 39 от 2011 г.) (1) Границите на имоти - предмет на разпоредителни сделки по чл. 27, ал. 6 и 8 ЗСПЗЗ, се определят въз основа на представени в цифров вид парцеларни планове и планове на новообразуваните имоти по чл. 45, ал. 3.

(2) Изпълнението на техническите дейности по оцифряването на парцеларните планове се възлага на изпълнителя на техническите дейности за поддържане на картата на възстановената собственост, както следва:

1. в случаите по чл. 27, ал. 6 ЗСПЗЗ - от заинтересувани лица или от съответната областна дирекция "Земеделие";

2. (доп. - ДВ, бр. 34 от 2016 г., в сила от 03.05.2016 г.) в случаите по чл. 27, ал. 8 ЗСПЗЗ и § 12а от преходните и заключителните разпоредби на ЗСПЗЗ - от съответната областна дирекция "Земеделие".

(3) За землища с одобрена кадастрална карта и регистри областната дирекция "Земеделие" възлага изпълнението на техническите дейности по оцифряването на парцеларни планове на лицензирани лица по чл. 12 ЗКИР по реда на Закона за обществените поръчки.

(4) Изпълнението на техническите дейности по изработването на планове на новообразуваните имоти се възлага по реда на ал. 2 и 3.

(5) Точността на плановете на новообразуваните имоти съответства на изискванията, определени с наредбата по чл. 31 ЗКИР.

(6) Техническите дейности по чл. 45б, ал. 3 се възлагат по реда на ал. 2 и 3.



**Чл. 56ч.** (Нов - ДВ, бр. 39 от 2011 г.) (1) Приемането и одобряването на дейностите по чл. 56ц, ал. 2, 4 и 6 се извършва по реда на чл. 45, ал. 5 и 6.

(2) При служебно възлагане стойността на техническите дейности се заплаща от бюджета на съответната областна дирекция "Земеделие".

(3) Стойността на техническите дейности в случаите по чл. 56ц, ал. 2 и 4 се определя съгласно Тарифата за таксите, събирани от органите по поземлена собственост.